Vir die eerste keer in Suid Afrika se hengelgeskiedenis is die land se twee grootste hengeltydskrifte onder een vaandel en saam deel van die die Mitchell Berkley Bloemhofdam Bonanza saam met Eco-Care Trust. Dis vir ons 'n groot eer om saam met die Bonanzavennote hande te vat en 'n verskil te maak in die hengelwêreld.
Die Oewerhengelaar bied die spannekompetisie aan vir die manne op die oewer, en ons susterstydskrif Stywe Lyne doen dieselfde vir die bootmanne en -vroue!
Aan elke span wat deelneem, baie dankie dat julle hier is, die moeite gedoen het om 'n span bymekaar te kry. Ons hengelsport is daar vir gesinne en vriende en daarom is dit belangrik dat daar ook 'n doel is om deel te wees van 'n span, en mekaar se samesyn en ondersteuning te geniet.